31. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 89987/17723 της 14 Δεκ. 1979/8 Φεβρ.  1980 (ΦΕΚ Β΄ 120) Περί εγκρίσεως εκποιήσεως και διαθέσεως προϊόντων και ζωικού Κεφαλαίου των Ιδρυμάτων Γεωργοκτηνοτροφικής και Κτηνιατρικής Ερεύνης που εξυπηρετούνται οικονομικά από το Κ.Τ.Γ.Κ. και Δασών. Έχοντας υπόψη: 1.Τις διατάξεις: α)Του 400/76 Νόμου, «περί Υπουργικού Συμβουλίου και Υπουργείων». β)του 433/77 Π.Δ/τος, «περί Οργανισμού του Υπουργείου Γεωργίας». γ)Του 389/43 Νόμου, «περί τροποποιήσεως και συμπληρώσεως των διατάξεων, περί Κ.Τ.Γ.Κ. και Δασών κλπ.» και του 284/61 Β.Δ/τος «περί τροποποιήσεως και συμπληρώσεως των διατάξεων, περί Διοικήσεως, Διαχειρίσεως και Λειτουργίας του Κ.Τ.Γ.Κ. και Δασών». δ)Του 637/74 Π.Δ/τος, «περί αντικαταστάσεως της υποπεριπτ. β4 της περιπτ. Α της παρ. 1 του άρθρ. 13 του αριθ. 284/61 Β.Δ/τος». ε)Του 336/77 Π.Δ/τος, «περί εξαιρέσεως εκ των διατάξεων του αριθ. 496/74 Ν.Δ/τος, περί Λογιστικού των Ν.Π.Δ.Δ., του Κ.Τ.Γ.Κ. και Δασών, των Τ.Γ.Κ. και Δασών και των Ταμείων Προστασίας Ελαιοπαραγωγής, Νομικών Προσώπων Δημοσίου Δικαίου αρμοδιότητος Υπουργείου Γεωργίας». 2.Τη 241223/2680/4.4.73 κοινή απόφαση των Υπουργών παρά τω Πρωθυπουργώ και Εθνικής Οικονομίας, περί τροποποιήσεως της 102756/6666/13.6.67 όμοιας των Υπουργών Συντονισμού και Γεωργίας, περί ανασυνθέσεως του Διοικητικού Συμβουλίου του Κ.Τ.Γ.Κ. και Δασών. 3.Τις 289722/43940/31750/5.12.67.15657/1995/9.2. 72 και 24298/4090/29.3.1978 αποφάσεις μας, περί διαθέσεως προϊόντων παραγωγής ιδρυμάτων Γεωργοκτηνοτροφικής Ερεύνης οικονομικής εξυπηρετουμένων από το Κ.Τ.Γ.Κ. και Δασών. 4.Την ανάγκη της έγκαιρης, ταχείας και σε κατάλληλη εποχή εκποιήσεως ή διαθέσεως των εν γένει προϊόντων και ζωϊκού Κεφαλαίου των Ιδρυμάτων Γεωργοκτηνοτροφικής και Κτηνιατρικής Ερεύνης, που εξυπηρετούνται οικονομικά από το Κ.Τ.Γ.Κ. και Δασών, προς αποφυγή φθορών, αλλοιώσεων και λοιπών επιβαρύνσεων. 5.Τη σύμφωνη γνώμη των αρμόδιων Κεντρικών Τεχνικών Διευθύνσεων του Υπουργείου Γεωργίας, αποφασίζουμε: 1.Εγκρίνουμε την, βάσει των διατάξεων του άρθρ. 14 του αριθ. 284/61 Β.Δ/τος, δια τακτικού ή πρόχειρου πλειοδοτικού διαγωνισμού ή δι’ απ’ ευθείας συμφωνίας δια λήψεως ή μη προσφορών, εκποίηση των παραγομένων εν γένει προϊόντων, ως και ζωικού Κεφαλαίου των Ιδρυμάτων Γεωργοκτηνοτροφικής και Κτηνιατρικής Ερεύνης, που εξυπηρετούνται οικονομικά από το Κ.Τ.Γ.Κ. και Δασών, με τη φροντίδα των μονίμων των επιτροπών, ως κατωτέρω: α)Φθαρτά προϊόντα εν γένει όπως, κηπευτικά προϊόντα δενδρωδών καλλιεργειών κ.λπ. και προϊόντα ζωικής προελεύσεως εν γένει. Τ’ ανωτέρω προϊόντα θα εκποιούνται τμηματικά ή συνολικά, ανάλογα με την ιδιομορφία των, την ποσότητά των, την εποχή παραγωγής ή ωριμάνσεώς των και των τοπικών συνθηκών που επικρατούν, μέχρι ποσού 500.000 δραχ. κατ’ είδος προϊόντος. β)Ζώα και πτηνά μη προοριζόμενα για αναπαραγωγή όπως, ταύροι, μόσχοι, αγελάδες, χοίροι, πρόβατα, κατσίκια, κουνέλια, ορνιθοειδή κ.λ.π. ως και ζώα που χρησιμοποιήθηκαν για πειραματόζωα και σπερματοληψία. Τ’ ανωτέρω θα εκποιούνται αφού προηγούμενα κριθούν ως εκποιήσιμα, λόγω ακαταλληλότητος ή μη αναγκαιότητος ή προς εξυπηρέτηση των σκοπών του Ιδρύματος μέχρι ποσού 500.000 δραχ. κατ’ είδος. Περί της ακαταλληλότητος των ανωτέρω θα γνωματεύουν οι μόνιμες επιτροπές των Ιδρυμάτων περί δε της μη αναγκαιότητος ή εξυπηρετήσεως των σκοπών οι Προϊστάμενοι των Ιδρυμάτων. γ)Ζώα και πτηνά αναπαραγωγής: Τα ανωτέρω θα διατίθενται, βάσει των καθοριζομένων εκάστοτε, από το Δ.Σ. του Κ.Τ.Γ.Κ. και Δασών, τιμών, ύστερα από συνεννόηση με τους Προϊσταμένους των κατά τόπους Υπηρεσιών Γεωργίας και με όρους που θα εξασφαλίζουν τους επιδιωκομένους, από το πρόγραμμα βελτιώσεως και αναπτύξεως της Κτηνοτροφίας της χώρας, σκοπούς, μέχρι ποσού 500.000 δραχμ. κατ’ είδος. δ)Δενδρύλλια και μοσχεύματα αμπέλου, διαφόρων καρποφόρων δένδρων κ.λπ., άνθη, καλλωπιστικά φυτά, θάμνοι, διάφοροι καρποί λαχανικών, δένδρων, καλλωπιστικών φυτών και θάμνων εν γένει. Τ’ ανωτέρω θα διατίθενται, δι’ απ’ ευθείας συμφωνίας μέχρι ποσού 500.000 δραχμ. κατ’ είδος, βάσει των τιμών που θα καθορίζονται από τις μόνιμες επιτροπές των Ιδρυμάτων, πλην των καρποφόφων δενδρυλλίων και μοσχευμάτων αμπέλου των οποίων οι τιμές θα καθορίζονται από το Δ.Σ. του Κ.Τ.Γ.Κ. και Δασών. ε)Καρποί σιτηρών, σπόροι μηδικής, τριφυλλίων και λειμωνίων φυτών, άχυρο σιτηρών, σανός εν γένει, χόρτο και λοιπές κτηνοτροφές. Η εκποίηση ή διάθεση των ανωτέρω προϊόντων θα γίνεται ως ακολούθως: 1.Στις Υπηρεσίες και Ιδρύματα του Υπουργείου Γεωργίας, μέχρι του ποσού των 500.000 δραχ. κατ’ είδος δι’ απ’ ευθείας συμφωνίας και βάσει των τιμών που θα καθορίζονται από τις μόνιμες επιτροπές των Ιδρυμάτων που παράγουν αυτά. 2.Στις εκάστοτε διενεργούμενες, για λογαριασμό του Δημοσίου ή Ν.Π.Δ.Δ. συγκεντρώσεις των προϊόντων τούτων δι’ απ’ ευθείας συμφωνίας και βάσει των καθοριζομένων εκάστοτε για κάθε περίπτωση, τιμών και μέχρι του ποσού των 500.000 δρχ. κατ’ είδος και με τον όρο ότι οι τιμές αυτές δεν θα  αφίστανται     των       τιμών      που   θα        δύναν(Μετά τη σελ. 204,28) Σελ. 204,29 Τεύχος 767-Σελ. 71 Κεντρικό Ταμείο Γεωργίας,Κτηνοτροφίας και Δασών 16.Β.α.31 ται να επιτευχθούν ύστερα από διενέργεια, απ’ τα Ιδρύματα, πλειοδοτικών διαγωνισμών. 3.Στο ελεύθερο εμπόριο κατά τ’ ανωτέρω (δια τακτικού ή προχείρου πλειοδοτικού διαγωνισμού ή δι’ απ’ ευθείας συμφωνίας δια λήψεως ή μη προσφορών) μέχρι του ποσού των 500.000 δρχ. κατ’ είδος. στ)Βαμβάκι-Βαμβακόσπορος. Η εκποίηση των ανωτέρω προϊόντων θα γίνεται κατά τ’ ανωτέρω μέχρι του ποσού των 500.000 δρχ. κατ’ είδος. 2.Εξουσιοδοτούμε τους Προϊσταμένους των Ιδρυμάτων για την έκδοση των σχετικών αποφάσεων, περί καθορισμού του τρόπου εκποιήσεως των προϊόντων και ζώων (δια τακτικού ή προχείρου πλειοδοτικού διαγωνισμού ή δι’ απ’ ευθείας συμφωνίας), την κατάρτιση των όρων των διακηρύξεων, την προκήρυξη των διαγωνισμών, την έγκριση του αποτελέσματος αυτών και των δι’ απ’ ευθείας συμφωνίας διαπραγματεύσεων, ως και την υπογραφή των σχετικών συμβάσεων. Σε περίπτωση διαφωνίας των μελών της επιτροπής ή αυτής και του Προϊσταμένου του Ιδρύματος επί των αποτελεσμάτων των διαγωνισμών ή των καθοριζομένων τιμών των προϊόντων, η διαφωνία παραπέμπεται στη Δ/νση Προμηθειών και Εφοδιασμού, η οποία και θα αποφαίνεται οριστικά. Η περίληψη της διακηρύξεως του πλειοδοτικού διαγωνισμού δημοσιεύεται στον ημερήσιο τύπο του μεν προχείρου προ 5 ημερών τουλάχιστον του δε τακτικού προ 10 ημερών από της ημερομηνίας διενεργείας του διαγωνισμού. 3.Οι κατά τ’ ανωτέρω αποφάσεις που θα εκδίδονται από τους Προϊσταμένους των Ιδρυμάτων, πρέπει να είναι πλήρως αιτιολογημένες και ειδικότερα να καθορίζουν: α)Τον τρόπο εκποιήσεως των ειδών ήτοι, δια τακτικού ή προχείρου πλειοδοτικού διαγωνισμού ή δι’ απ’ ευθείας συμφωνίας και δια λήψεως ή μη προσφορών. β)Τους λόγους που συνηγορούν για την, δι’ απ’ ευθείας συμφωνίας, εκποίηση των ειδών, τον καθορισμό μιας συγκεκριμένης τιμής διαθέσεως των προϊόντων κ.λπ. Σελ. 204,30 Τεύχος 767-Σελ. 72 4.Οι τιμές των προϊόντων που θα διατίθενται δι’ απ’ ευθεία συμφωνίας, θα καθορίζονται από τους Προϊσταμένους των Ιδρυμάτων με σύμφωνη γνώμη των μονίμων επιτροπών, βάσει των τιμών που θα ισχύουν κάθε φορά, των τοπικών συνθηκών των τυχόν υφισταμένων αγορανομικών διατάξεων σε συνδυασμό προς την ποιότητα κ.λπ. του προς διάθεση είδους. 5.Το έσοδο από την εκποίηση ή διάθεση των ειδών θα κατατίθεται στην Τράπεζα της Ελλάδος σε πίστωση του αριθ. 26670 λογαριασμού του Κ.Τ.Γ.Κ. και Δασών. 6.Η απόφαση αυτή να δημοσιευθεί στην Εφημερίδα της Κυβερνήσεως και μετά ένα μήνα από τη δημοσίευσή της καταργείται κάθε γενική ή ειδική διάταξη που αντίκειται στις διατάξεις της ή ρυθμίζει με άλλο τρόπο τα ίδια θέματα. 16.Β.α.31 Κεντρικό Ταμείο Γεωργίας,Κτηνοτροφίας και Δασών 